Wrs

Andrei Ionuț Ursu (født 16. januar 1993 i Buzău i Romania) er en rumensk danser, sanger og låtskriver. Han er best kjent under artistnavnet Wrs (uttales ors). Før han begynte som artist, jobbet han som danser for kjente artister som Inna, Antonia og Carla's Dreams. Han var også med på flere tv-sendte rumenske talentshow som Vocea României og Românii au talent. I januar 2020 signerte han med Global Records og started elektropop-prosjektet under artistnavnet Wrs. Han representerte Romania i Eurovision Song Contest 2022 med låten «Llámame».

Bakgrunn 
Andrei Ionuț Ursu ble født i byen Buzău i Romania 16. januar 1993. Han begynte å danse som 12-åring, inspirert av foreldrene som begge var folkemusikk-dansere.

Han startet musikkarrieren i 2015 som del av guttegruppen Shot. To år etter forlot han gurppen og flyttet til London og begynte å skrive musikk. I januar 2020 debuterte han under artistnavnet Wrs, som uttales Ors, tilsvarende førsteleddet av etternavnet hans, Ursu. Debutlåten «Why» har passert over 1,2 millioner visninger på YouTube og over 400000 avspillinger på Spotify. Han har også hatt suksess med oppfølgersinglene «Amore» (med İlkan Günüç) og «Tsunami», som toppet hitlistene i Romania og Bulgaria.

I februar 2022 ga han ut den engelsk- og spanskspråklige låten «Llámame» (norsk: ring meg). Låten ble plukket ut til å delta i sangkonkurransen Selecţia Naţională, det rumenske uttaket til Eurovision Song Contest. Han vant finalen lørdag 5. mars 2022 og fikk dermed representere Romania i Eurovision Song Contest 2022 i Torino i Italia. Der endte han som nummer 18 av 25.

Diskografi

EP-er 

 2022: Mandala

Singler

Referanser

Eksterne lenker 
 
 

 
 

 

Rumenske sangere
Rumensk musikk
Deltakere i Eurovision Song Contest 2022
Personer fra Cluj-Napoca